Lieta C‑592/11
Anssi Ketelä
(Korkein hallinto-oikeus lūgums sniegt prejudiciālu nolēmumu)
Lauksaimniecība – Regulas (EK) Nr. 1698/2005 un Nr. 1974/2006 – Darbības uzsākšanas atbalsts jauniem lauksaimniekiem – Piešķiršanas nosacījumi – Pirmreizēja darbības uzsākšana lauku saimniecībā saimniecības vadītāja statusā – Piemērošanas nosacījumi, ja darbība ir uzsākta, izmantojot juridisku personu
Kopsavilkums – Tiesas (astotā palāta) 2012. gada 25. oktobra spriedums
1.        Iestāžu akti – Regulas – Tiešā piemērojamība – Dalībvalstij atzītas īstenošanas pilnvaras – Ierobežojumi
2.        Lauksaimniecība – Kopējā lauksaimniecības politika – ELFLA finansējums – Atbalsts lauku attīstībai – Darbības uzsākšanas atbalsts jauniem lauksaimniekiem – Piešķiršanas nosacījumi – Pirmreizēja darbības uzsākšana lauku saimniecībā saimniecības vadītāja statusā – Prasība, kas neparedz tādas lauku saimniecības juridisko formu – Tādu jaunu lauksaimnieku izslēgšana, kuri uzsāk darbību, izmantojot juridisku personu – Nepieļaujamība
(LESD 40. panta 2. punkts; Padomes Regulas Nr. 1698/2005 22. panta 1. punkta a) apakšpunkts)
3.        Lauksaimniecība – Kopējā lauksaimniecības politika – ELFLA finansējums – Atbalsts lauku attīstībai – Darbības uzsākšanas atbalsts jauniem lauksaimniekiem – Piešķiršanas nosacījumi – Pirmreizēja darbības uzsākšana lauku saimniecībā saimniecības vadītāja statusā – Akciju sabiedrības izmantošana – Prasība par faktiskas un ilgstošas kontroles īstenošanu pār lauku saimniecību un pār tās pārvaldīšanu – Dalībvalstu tiesības precizēt saimniecības vadītāja statusa izvērtēšanas nosacījumus – Ierobežojumi – Valsts tiesību normas, kurās kā nosacījums, lai jaunais lauksaimnieks, kurš darbības uzsākšanai izmanto juridisku personu, saņemtu atbalstu, tiek izvirzīta lēmumu pieņemšanas tiesību esamība šajā juridiskajā personā – Pieļaujamība
(Padomes Regulas Nr. 1698/2005 22. panta 1. punkta a) apakšpunkts)
1.        Skat. nolēmuma tekstu.
(sal. ar 35. un 36. punktu)
2.        Skat. nolēmuma tekstu.
(sal. ar 42.–44. punktu)
3.        Regulas Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) 22. panta 1. punkta a) apakšpunkts ir jāinterpretē tādējādi, ka šajā tiesību normā norādītā prasība, ka attiecīgai personai ir jāuzsāk darbība lauku saimniecībā pirmo reizi “kā saimniecības vadītāj[am]”, nozīmē, ka situācijā, kurā ieinteresētā persona uzsāk attiecīgo darbību, izmantojot akciju sabiedrību, tai ir jāīsteno faktiska un ilgstoša kontrole gan pār lauku saimniecību, gan pār tās pārvaldīšanu.
Lai gan dalībvalstīm ir atļauts konkrēti precizēt nosacījumus, atbilstoši kuriem var secināt, ka atbalsta iegūšanas kandidātam ir šāds “saimniecības vadītāja” statuss, tomēr to var darīt tikai tad, ja šādi nosacījumi nepārsniedz ietvarus, kuri tiem ir jāprecizē, un tātad cenšas, ievērojot Regulas Nr. 1698/2005 mērķus, garantēt, ka minētais kandidāts īsteno faktisku un ilgstošu kontroli gan pār lauku saimniecību, gan pār tās pārvaldīšanu. Šādām prasībām atbilst valsts tiesību normas, kas paredz, ka, ja [gados] jauns lauksaimnieks uzsāk darbību, izmantojot juridisku personu, viens no atbalsta piešķiršanas nosacījumiem ir tas, ka viņam ir lēmumu pieņemšanas tiesības šajā juridiskajā personā, kuras prasa, lai viņam būtu vairāk nekā puse no šīs juridiskās personas akcijām un lai šīs akcijas atbilstu vairāk nekā pusei balsstiesību.
(sal. ar 61. punktu un rezolutīvo daļu)